**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL klaipėdos miesto savivaldybės projekto „klaipėda – europos kultūros sostinė“ finansavimo**

2016 m. balandžio 13 d. Nr. T1-127

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 13 ir 38 punktais, 16 straipsnio 2 dalies 40 punktu ir Klaipėdos miesto savivaldybės tarybos 2015 m. spalio 29 d. sprendimu Nr. T2-289 „Dėl pritarimo Klaipėdos miesto dalyvavimui 2022 metų Europos sąjungos veiksmuose „Europos kultūros sostinė“, Klaipėdos miesto savivaldybės taryba nusprendžia:

1. Įpareigoti Klaipėdos miesto savivaldybės administracijos direktorių, suteikus Klaipėdai 2022 metų Europos kultūros sostinės vardą, parengti projekto „Klaipėda – Europos kultūros sostinė“ programą ir Klaipėdos miesto savivaldybės 2017–2023 metų biudžetų projektuose planuoti 15 milijonų eurų sumą programai įgyvendinti.

2. Įgalioti Klaipėdos miesto savivaldybės administracijos direktorių pasirašyti ir pateikti paraišką 2022 metų Europos kultūros sostinės vardui gauti, paraišką teikiančio miesto sąžiningumo deklaraciją ir visus kitus dokumentus, susijusius su 1 punkte nurodyto projekto įgyvendinimu, suteikiant jam teisę perįgalioti tai padaryti valstybės tarnautojus, atsakingus už nurodytų dokumentų rengimą.

3. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Kultūros skyriaus vyriausioji specialistė

Karolina Paškevičienė, tel. 39 61 73

2016-04-05